pythainlp/thai-wiki-dataset-v3 huggingface dataset:
ช็องฮา

คิม ชัน-มี (김찬미; เกิด 9 กุมภาพันธ์ ค.ศ. 1996) หรือชื่อในการแสดงว่า ช็องฮา (청하) เป็นนักร้อง, นักเต้น, นักออกแบบท่าเต้น และนักแต่งเพลงชาวเกาหลีใต้ รู้จักกันในฐานะอดีตสมาชิกไอโอไอ จากการเข้าแข่งขันพรอดิวซ์ 101 และได้รับอันดับที่สี่หลังจบการแข่งขัน
== ประวัติ ==
=== ชีวิตช่วงแรก ===
ช็องฮาเกิดเมื่อวันที่ 9 กุมภาพันธ์ ค.ศ. 1996 ที่โซล ประเทศเกาหลีใต้ และใช้ชีวิตอยู่ที่ปูซาน ในขณะที่เธออายุ 7 ปีช็องฮาเคยอาศัยอยู่ที่เมืองแดลลัส รัฐเท็กซัส ประเทศสหรัฐอเมริกาโดยใช้ชื่อว่า แอนนี คิม หลังจากนั้น 8 ปีช็องฮาได้กลับมายังประเทศเกาหลีใต้เพื่อที่จะทำตามความฝันคือการเป็นนักร้อง และจบการศึกษาจากมหาวิทยาลัยเซจงด้านการเต้น นอกจากนี้เธอยังสามารถพูดภาษาอังกฤษได้ในระดับหนึ่ง
ช็องฮาเลือกที่จะออดิชันกับค่ายวายจีเอนเตอร์เทนเมนต์และเข้ามาเป็นเด็กฝึกหัดค่ายเจวายพีเอนเตอร์เทนเมนต์ในขณะที่ยังเป็นนักศึกษาระดับวิทยาลัย เธอเปิดเผยว่าเธอเกือบจะเลิกเรียนเต้นในบางช่วงเวลาเนื่องจากปัญหาด้านการเงิน โดยช็องฮาได้ใช้เวลาในการเป็นเด็กฝึกหัดเพื่อเป็นไอดอลทั้งหมด 7 ปี
=== 2016–ปัจจุบัน: การเปิดตัวในฐานะสมาชิกไอโอไอ และการเป็นศิลปินเดี่ยว ===
ในปีค.ศ. 2012 ช็องฮาได้ผ่านการออดิชันจากค่ายเจวายพีในอันดับที่ 3 และได้เข้ามาเป็นเด็กฝึกหัดในค่ายเป็นระยะเวลา 3 ปีแต่ถูกคัดออกเนื่องจากยังไม่มีความสามารถมากพอ เมื่อออกจากค่ายเจวายพีช็องฮาได้ทำงานพาร์ทไทม์มากมายก่อนจะย้ายไปยังต้นสังกัดใหม่ เมื่ออายุ 20 ปีช็องฮาได้พบกับค่ายเอ็มเอ็นเอชเอนเตอร์เทนเมนต์ซึ่งเป็นต้นสังกัดปัจจุบันของเธอโดยบังเอิญในขณะที่เธอกำลังจะหมดหวัง จากนั้นเธอก็ได้เข้าร่วมแข่งขันในรายการพรอดิวซ์ 101 และเมื่อวันที่ 4 พฤษภาคม ค.ศ. 2016 ช็องฮาได้ถูกเปิดตัวในฐานะสมาชิกของเกิร์ลกรุปไอโอไอโดยมีตำแหน่งเป็นนักเต้นหลักและนักร้องนำ
หลังจากสิ้นสุดกิจกรรมการเป็นสมาชิกไอโอไอเมื่อวันที่ 31 มกราคม ค.ศ. 2017 แล้วช็องฮาได้กลับมายังต้นสังกัดเพื่อเตรียมเดบิวต์เป็นศิลปินเดี่ยวซึ่งทางค่ายได้ปล่อยตัวอย่างซิงเกิลอัลบั้มออกมาเมื่อวันที่ 21 เมษายน ค.ศ. 2017 และในวันที่ 7 มิถุนายน ค.ศ. 2017 ช็องฮาได้เปิดตัวเป็นศิลปินเดี่ยวอย่างเป็นทางการพร้อมมินิอัลบั้ม 'Hands On Me'
==ผลงาน==
===โทรทัศน์===
=== มิวสิกวีดีโอ ===
==หมายเหตุ==
==อ้างอิง==
==แหล่งข้อมูลอื่น==
ช็องฮา ที่เอ็มเอ็นเอชเอนเตอร์เทนเมนต์ 
ช็องฮาที่อินสตาแกรม
นักร้องเคป็อป
สมาชิกของไอโอไอ
ผู้เข้าแข่งขันพรอดิวซ์ 101
นักเต้นชาวเกาหลีใต้
นักแต่งเพลงชาวเกาหลีใต้
ไอดอลหญิงชาวเกาหลีใต้
นักเต้นเกาหลีใต้
นักร้องป็อปหญิงชาวเกาหลีใต้
บุคคลที่ยังมีชีวิตอยู่
ศิลปินสังกัดเอ็มเอ็นเอชเอนเตอร์เทนเมนต์
ศิลปินสังกัดสวิงเอนเตอร์เทนเมนต์
นักร้องหญิงชาวเกาหลีใต้ในศตวรรษที่ 21
นักร้องจากโซล
เซเรียซี

เซเรียซี (Serie C) เป็นลีกฟุตบอลอันดับ 3 ของอิตาลี ก่อตั้งขึ้นเมื่อปี 1935
จนในปี 1978 ได้มีการเปลี่ยนชื่อลีกเป็น เซเรียซี 1 และ 2 พร้อมกับแบ่งเป็น 2 ลีกซึ่งแต่ละลีกจะมีจำนวนทีมทั้งสิ้น 18 ทีม
ฟุตบอลในประเทศอิตาลี
ฟุตบอลลีกระดับสาม
สิน ศรีสมุทร

สิน ศรีสมุทร หรือ ซีน ซีซามุต (ស៊ីន ស៊ីសាមុត, สุีน สุีสามุต; 23 สิงหาคม พ.ศ. 2475 — 18 มิถุนายน พ.ศ. 2519) เป็นนักดนตรีชาวเขมรที่โด่งดังในช่วงยุคทศวรรษ 1950 จนถึง 1970 และได้รับการขนานนามว่าเป็น "ราชาเพลงเขมร" เขากับรส สิริสุทธา, แปน รอน, เมา สาเรต เป็นหนึ่งในผู้บุกเบิกดนตรีร็อกแบบกัมพูชาขึ้น โดยการผสานกันระหว่างดนตรีเขมรพื้นบ้าน ผสมผสานกับริทึมแอนด์บลูส์ และร็อกแอนด์โรล สินเสียชีวิตในช่วงการปกครองของเขมรแดง
== ประวัติ ==
สิน ศรีสมุทรเกิดที่จังหวัดสตึงแตรง เป็นบุตรของซีน เลียง (ស៊ីន លាង) บิดา กับเซ็บ บุนเล็ย (ប៊ុនលឿ) มารดา ซึ่งทั้งสองเป็นชาวลาว หลักฐานส่วนใหญ่ให้ข้อมูลว่าเขาเกิดใน พ.ศ. 2478 บางแห่งก็ว่าเกิดใน พ.ศ. 2475 หรือ 2476 บิดาของเขารับราชการเป็นทหารในยุคอาณานิคม และดำรงตำแหน่งเป็นผู้คุมเรือนจำในพระตะบอง ต่อมาบิดาเสียชีวิต มารดาก็สมรสใหม่
เขาเรียนรู้ดนตรีเครื่องสายเมื่ออายุได้ 6-7 ขวบ และแสดงทักษะการร้องได้ดีเป็นที่ประจักษ์ ด้วยเหตุนี้เขาจึงปรากฏตัวในการแสดงดนตรีของโรงเรียนอยู่เสมอ ครั้นจบการศึกษาระดับประถมศึกษาเมื่ออายุได้ 16 ปี สินจึงย้ายไปเรียนแพทย์ที่พนมเปญเพื่อตบตาพ่อแม่ เพราะแท้จริงแล้วเขาต้องการสานฝันการเป็นนักดนตรี ช่วงเวลานี้เขาเริ่มแต่งเพลงของตัวเอง สินสำเร็จการศึกษาจากโรงเรียนแพทย์เมื่อ พ.ศ. 2496 ซึ่งตรงกับช่วงเวลาที่กัมพูชาเป็นเอกราชจากฝรั่งเศส เบื้องต้นสินเข้าทำงานเป็นบุรุษพยาบาลในโรงพยาบาลพนมเปญ แต่ไม่นานจากนั้นเขาถูกจ้างให้เป็นนักร้องประจำสถานีวิทยุแห่งชาติกัมพูชา และช่วงเวลานี้เขาสมรสกับลูกพี่ลูกน้องของตัวเองชื่อ แก้ว ทองอยู่ (Keo Thorng Gnu) อันเป็นการสมรสแบบคลุมถุงชน ทั้งสองมีบุตรด้วยกันสี่คน
ระหว่างที่เขาทำงานอยู่ในสถานีวิทยุแห่งชาติกัมพูชา พระนางสีสุวัตถิ์ กุสุมะ พระราชชนนีของพระบาทสมเด็จพระนโรดม สีหนุ ทรงรับสินไว้ในพระอุปถัมภ์ และเชิญสินเข้าร่วมวงเพลงพระราชทรัพย์ ซึ่งเป็นวงดนตรีในพระราชสำนักส่วนพระองค์สำหรับจัดแสดงในงานเลี้ยงรับรองประมุขแห่งรัฐและงานอื่น ๆ ของรัฐบาล นอกจากนี้เพลงที่เขาแต่งและร้องเองได้รับความนิยมยิ่ง กลางคริสต์ทศวรรษที่ 1950 เพลง "วียูลงซเนฮา" (វីយូឡុងស្នេហា) ที่แต่งโดยสิน ศรีสมุทร เรียบเรียงโดยฮัส ซาลัน (Hass Salan) นักไวโอลิน ทำให้สินกลายเป็นดาวจรัสแสงดวงหนึ่งของวงการเพลงกัมพูชา
== อ้างอิง ==
ชาวกัมพูชาเชื้อสายลาว
บุคคลที่ถูกเขมรแดงสังหาร
นักร้องชาวกัมพูชา
บุคคลจากจังหวัดสตึงแตรง
ลี วู-ยอง

ลี วู-ยอง (; เกิดเมื่อวันที่ 1 สิงหาคม ค.ศ. 1923 – เสียชีวิตเมื่อวันที่ 30 พฤษภาคม ค.ศ. 2002) เป็นนักการเมือง และนักคตินิยมสิทธิสตรี, นักกิจกรรมเพื่อสิทธิแรงงานชาวเกาหลีใต้ ซึ่งเป็นนักเคลื่อนไหวทางการเมืองเพื่อสิทธิสตรีและต่อต้านลัทธิโฮจู ตั้งแต่ปี คริสตทศวรรษที่ 1950 จนถึงปี คริสตทศวรรษที่ 1980 นอกจากนี้ ลี วู-ยองเป็นสมาชิกสภานิติบัญญัติแห่งชาติชุดที่ 14 และเป็นผู้นำนักหัวรุนแรงทางสตรี
== แหล่งข้อมูลอื่น ==
이우정:대한민국 국회의원 
Lee Wu-jong  
Lee Wu-jong 
== อ้างอิง ==
บุคคลที่เสียชีวิตในปี พ.ศ. 2545
บุคคลที่เกิดในปี พ.ศ. 2466
เปนโดร

เปนโดร (Pêndro, پێندرۆ) เป็นหมู่บ้านชาวเคิร์ดในเคอร์ดิสถานอิรัก ตั้งอยู่ในจังหวัดอัรบีล ใกล้กับชายแดนกับตุรกี ตั้งอยู่ห่างจากบาร์ซานไปทางทิศเหนือประมาณ 15–18 กิโลเมตร มีประชากรจำนวนกว่า 2,540 คน
== อ้างอิง ==
== แหล่งข้อมูลอื่น ==
เปนโดร  เว็บไซต์ทางการ
จังหวัดอาร์บิล
เคอร์ดิสถาน
ประเทศอิรัก
เชสเตอร์ ดับเบิลยู. นิมิตซ์

จอมพลเรือ เชสเตอร์ วิลเลียม นิมิตซ์ (Chester William Nimitz) เป็นนายทหารสังกัดกองทัพเรือสหรัฐ เขามีบทบาทสำคัญในประวัติศาสตร์กองทัพเรือสหรัฐในสมัยสงครามโลกครั้งที่สอง ในตำแหน่งผู้บัญชาการทัพเรือภาคแปซิฟิก และผู้บัญชาการยุทธบริเวณแปซิฟิก
เขาดำรงตำแหน่งหัวหน้าสำนักการเดินเรือทหารสหรัฐในปี 1939 และต่อมาได้เป็นผู้บัญชาการยุทธนาวีสหรัฐระหว่างปี 1945 ถึง 1947 และเป็นนายทหารสหรัฐหนึ่งคนสุดท้ายที่ได้ครองยศจอมพลเรือ ชื่อของเขาถูกนำไปตั้งให้แก่เรือบรรทุกเครื่องบิน USS Nimitz
==อ้างอิง==
 
บุคคลที่เกิดในปี พ.ศ. 2428
บุคคลที่เสียชีวิตในปี พ.ศ. 2509
ชาวอเมริกันเชื้อสายเยอรมัน
ทหารเรือชาวอเมริกัน
พลเรือเอกชาวอเมริกัน
จอมพลเรือชาวอเมริกัน
ทหารในสงครามโลกครั้งที่สอง
บัณฑวิช ตระกูลพานิชย์

บัณฑวิช ตระกูลพานิชย์ (เกิด 8 พฤศจิกายน พ.ศ. 2533) ชื่อเล่น ซูกัส เป็นนักแสดง พิธีกร ศิลปินชาวไทย
==ประวัติ==
บัณฑวิช ตระกูลพานิชย์ (ชื่อเล่น ซูกัส) (เกิดเมื่อวันที่ 8 พฤศจิกายน พ.ศ. 2533) เป็นนักแสดงและศิลปินชาวไทย มีบิดาและมารดาเป็นคนเชื้อสายไทยและสัญชาติไทยนับถือศาสนาพุทธเกิดที่จังหวัดนนทบุรี
===การศึกษา===
เขาจบการศึกษามัธยมโรงเรียนราชวินิตบางเขน และสำเร็จการศึกษาปริญญาตรีคณะนิเทศศาสตร์มหาวิทยาลัยธุรกิจบัณฑิต
===การทำงาน===
เขาเริ่มเข้าสู่วงการบันเทิงไทยมีผลงานและชื่อเสียงจากการเวทีการประกวดคลีนิคเคลียร์ ในปี 2550 ภายหลังเขามีผลงานถ่ายแบบนิตยสารอื่น ๆ รวมทั้งมิวสิกวิดีโอและโฆษณาต่อมาเขาได้ลงนามสัญญาเป็นในฐานะนักแสดงสังกัดบริษัท โพลีพลัส เอ็นเตอร์เทนเม้นท์ จำกัดเมื่อในปี 2552 มีผลงานละครเรื่องแรก แจ๋วใจร้ายกับคุณชายเทวดา เป็นที่รู้จักกันในบทบาท "เสือ"ภายหลังสิ้นสุดสัญญาลงเมื่อในปี 2555 ต่อมาเขาได้มีโอกาสฝึกงานการเป็นศิลปินที่ประเทศเกาหลีในเวลา
3 ปี เขาจึงตัดสินใจไปลงเรียนการแสดงที่สถาบันสอนเต้นและการแสดงที่ซอยทองหล่อ สถาบันของคนประเทศเกาหลีที่สถานีโทรทัศน์ sbsเป็นวงที่รวมเด็ก ๆ จากหลาย ๆ ประเทศภายหลังเขาจึงกลับมาประเทศไทยเมื่อในปี 2558 เขาได้ลงนามสัญญาในฐานะนักแสดงสังกัดสถานีโทรทัศน์สีกองทัพบกช่อง 7มีผลงานละครเช่น จุมพิตพยัคฆ์สาว, เจ้าบ่าวกลัวฝน, สุดรักสุดดวงใจ, รักกันมันแจ๋วและ รักหวานบ้านวุ่น
==ผลงาน==
===ซีรีส์===
===ละครโทรทัศน์===
===ละครเทิดพระเกียรติ===
| rowspan = "1" align = "center"| 2559 || align="center"| ละครเทิดพระเกียรติชุดใต้ร่มพระบารมี ตอน ทางของพ่อ ||align="center"|
|}
===พิธีกร===
รายการSatZone โซนมันวันเสาร์ ช่วงวันเสาร์ เวลา 00.20 น.
รายการSport light On TV
รายการช่องยูทูบ SugusBuntawit
==อ้างอิง==
==แหล่งข้อมูลอื่น==
นักแสดงชายชาวไทย
นักแสดงชายชาวไทยในศตวรรษที่ 21
นักแสดงสังกัดช่อง 7
นักแสดงละครโทรทัศน์ชายชาวไทย
พิธีกรชาวไทย
ยูทูบเบอร์ชาวไทย
บุคคลจากคณะนิเทศศาสตร์ มหาวิทยาลัยธุรกิจบัณฑิตย์
มี (เพลงเทย์เลอร์ สวิฟต์)

มี! (ME!) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยเบรนดอน ยูรี จากวงแพนิกแอตเดอะดิสโก ออกจำหน่ายเมื่อวันที่ 26 เมษายน 2019 เป็นซิงเกิลเปิดตัวของสตูโออัลบั้มที่เจ็ดของสวิฟต์ ซึ่งยังไม่ออกจำหน่าย "มี"เป็นเพลงแนวบับเบิลกัมป็อป ซึ่งสวิฟต์อธิบายว่าเกี่ยวกับ"การยอมรับความเป็นเอกลักษณ์ของตนเองและภูมิใจกับมันให้สุด ๆ" เธอกล่าวอีกว่า "กับเพลงป็อป เรามีความสามารถที่จะทำให้ทำนองเพลงติดหูผู้คน และฉันอยากให้เพลงนี้เป็นเพลงที่ทำให้พวกเขารู้สึกดีขึ้นกับตัวเอง ไม่ใช่แย่ลง" 
== การประชาสัมพันธ์ออกจำหน่าย ==
ในวันที่ 13 เมษายน 2019 เว็บไซต์ของสวิฟต์กลายเป็นตัวเลขที่นับเวลาถอยหลังไปสู่วันที่ 26 เมษายน ทำให้เกิดการคากการณ์กันว่าสวิฟต์กำลังจะออกเพลงใหม่ วันที่ 25 เมษายน สื่อหลายเจ้าลงข่าวว่ามีจิตรกรรมฝาผนังรูปผีเสื้อขนาดใหญ่ในเมืองแนชวิลล์ รัฐเทนเนสซี วาดโดยศิลปินเคลซี มอนทากิว ซึ่งแฟนเพลงหลายคนคาดว่าเกี่ยวข้องกับการออกจำหน่ายเพลงที่กำลังจะมาถึง มีแฟนเพลงจำนวนกว่าร้อยคนไปรวมตัวกันหน้าจิตรกรรม ในขณะที่มอนทากิวเพิ่มตัวอักษรคำว่า "ME!" ลงไปบนจิตรกรรม โดยในตอนแรกมอนทากิวเข้าใจว่าเธอถูกจ้างให้วาดจิตรกรรมโดยเอบีซี อีเอสพีเอ็น และเอ็นเอฟแอลเพื่อโฆษณาการดราฟต์ผู้เล่นในปี 2019 ต่อมาสวิฟต์ได้ปรากฏตัวหน้าจิตรกรรมและเปิดเผยความจริงว่าเธอเป็นผู้ว่าจ้างงานจิตรกรรม เพื่อเป็นส่วนหนึ่งของการโปรโมทเพลงใหม่ และเธอจะให้ข้อมูลเพิ่มเติมในการสัมภาษณ์กับโรบิน โรเบิรตส์ ระหว่างการถ่ายทอดสดของการดราฟต์ผู้เล่นเอ็นเอฟแอลต่อไป ซึ่งในการสัมภาษณ์ สวิฟต์ยืนยันว่าจะมีการออกซิงเกิลและมิวสิกวิดีโอใหม่ตอนเที่ยงคืน และได้ให้ชื่อของเพลงพร้อมกับเปิดเผยว่าเบรนดอน ยูรี ร่วมร้องรับเชิญ
== มิวสิกวิดีโอ ==
มิวสิกวิดีโอของ"มี" เปิดตัวบนยูทูบเวลาเที่ยงคืนในเขตเวลาตะวันออก (11 นาฬิกาในประเทศไทย) วันที่ 26 เมษายน 2019  โดยเป็นวิดีโอแบบปฐมทัศน์สด ซึ่งสวิฟต์ได้เข้ามาตอบคำถามจากแฟนเพลงทางช่องแชทสดก่อนเพลงเริ่ม มิวสิกวิดีโอนี้ได้ทำลายสถิติจำนวนผู้ชมใน 24 ชั่วโมงแรกที่มากที่สุดบนวีโว และมีจำนวนผู้ชมใน 24 ชั่วโมงแรก มากเป็นอันดับ 3 จากวิดีโอยูทูบทั้งหมด นอกจากนี้ยังทำลายสถิติของวิดีโอบนวีโวที่จำนวนผู้ชมขึ้นสู่ 100 ล้านคนเร็วที่สุด ใน 79 ชั่วโมง
== ชาร์ต ==
=== ชาร์ตประจำสัปดาห์ ===
=== ชาร์ตสิ้นปี ===
== การรับรองและยอดขาย ==
== ประวัติการจำหน่าย ==
== อ้างอิง ==
ซิงเกิลในปี พ.ศ. 2562
เพลงในปี พ.ศ. 2562
เพลงของเทย์เลอร์ สวิฟต์
เพลงของเบรนดอน ยูรี
เพลงที่ประพันธ์คำร้องโดยเทย์เลอร์ สวิฟต์
เพลงที่ประพันธ์คำร้องโดยเบรนดอน ยูรี
เพลงบันทึกเสียงที่ผลิตโดยเทย์เลอร์ สวิฟต์
ซิงเกิลในสังกัดรีพับลิกเรเคิดส์
เพลงซินท์ป็อปอเมริกัน
ซูดาน III

{| align="right" border="1" cellspacing="0" cellpadding="3" style="margin: 0 0 0 0.5em; background: #FFFFFF; border-collapse: collapse"
! colspan="2" bgcolor="#ffddaa" |ซูดาน III
|-
| colspan="2" align="center" |200x200px
|-
! colspan="2" bgcolor="#ffddaa" |ทั่วไป
|-
|ชื่อเคมี
|1-((4-(phenyldiazenyl)phenyl)diazenyl)naphthalen-2-ol
|-
|สูตรโมเลกุล
|C22H16N4O
|-
|น้ำหนักโมเลกุล
|352.39 g/mol
|-
|ลักษณะทั่วไป (Appearance)
|
|-
|กลิ่น
|
|-
|เลขทะเบียน CAS
|85-83-9
|-
|อันตราย
|
|-
|R/S statement
|
|-
! colspan="2" bgcolor="#ffddaa" |Properties
|-
|ความหนาแน่น และ เฟส
|
|-
|การละลาย ใน น้ำ
|
|-
|จุดหลอมเหลว
|199&nbsp;°C
|-
|จุดเดือด
|
|-
|Dipole moment
|
|-
|Acid dissociationconstant
|
|-
! colspan="2" bgcolor="#ffddaa" |Phase behavior
|-
|Triple point
|
|-
|Critical point
|
|-
|}
ซูดาน III เป็นสีย้อมไขมัน ใช้ย้อมไตรกลีเซอไรด์ในเนื้อเยื่อแช่แข็ง และไลโปโปรตีนบางตัว ในเนื้อเยื่อที่ฝังตัวในพาราฟินและนำมาตัดเป็นชิ้นบางๆ ลักษณะเป็นผลึกสีน้ำตาลแดงและดูดกลืนแสงสูงสุดที่ 507(304) nm เป็นสีที่ใช้ในการย้อมซูดาน สีใกล้เยงกันคิอ ออยล์ เรด O ซูดาน IV และ ซูดาน แบล็ก B
ชื่ออื่นๆ ได้แก่ ซูดาน เรด BK, แฟต พอนโซ G, เคราซิน เรด, C.I. 26100, โซลเวนท์ เรด 23, ซูดาน เรด, ซูดาน เรด III, ซูดาน V, ซูดาน เรด B, ซูดาน G, สการ์เลต Bและ โทนี เรด.
ในทางอุตสาหกรรม สีนี้ใช้ย้อมสารที่ไม่มีขั้ว เช่น น้ำมัน ไขมัน ไข กรีส (ใช้หล่อลื่น) สารประกอบไฮโดรคาร์บอนต่างๆ เป็นต้น
== อ้างอิง ==
R. D. Lillie.:Conn's Biological Stains:Williams & Wilkins, Baltimore, MD., U.S.A.
Aldrich chemical catalogue, 1992:Aldrich Chemical Company, Milwaukee, WI, USA.
Susan Budavari, Editor, (1996):The Merck Index, Ed. 12:Merck & Co., Inc., Whitehouse Station, NJ, USA
Edward Gurr, (1971):Synthetic dyes in biology, medicine and chemistry:Academic Press, London, England.
== แหล่งข้อมูลอื่น ==
Stains File  entry
สารก่อมะเร็งกลุ่ม 3 โดย IARC
สีย้อม
ฟีนอล
สารประกอบไดเอโซ
สารประกอบอะโรมาติก
เทรย์

เทรย์ (TREI; 트레이) เป็นกลุ่มบอยแบนด์สัญชาติเกาหลีใต้ สังกัดBanana Culture เทรย์เริ่มเปิดตัวเป็นดูโอเมื่อ 28 สิงหาคม ค.ศ.2017 มีสมาชิก 2 คนคือ แจจุน และ ชางฮยอน ซึ่งทั้ง 2 คนได้ร่วมเข้าแข่งขันในรายการ MIXNINE และต่อมาได้มีการเพิ่มสมาชิก 1 คนคือ จุนแท เมื่อ 17 พฤษภาคม ค.ศ.2018 และเปิดตัวอย่างเป็นทางการเมื่อ 19 กุมภาพันธ์ ค.ศ.2019 กับมินิอัลบั้ม Born;本 พร้อมกับมิวสิควีดีโอเพลงโปรโมต ‘Gravity’ ปัจจุบันเทรย์ประกอบไปด้วยสมาชิกทั้งหมด 3 คน ได้แก่ จุนแท, แจจุน และ ชางฮยอน
==สมาชิก==
==ผลงาน==
==อ้างอิง==
อูซอกเอ็กซ์ควานลิน

อูซอกเอ็กซ์ควานลิน (우석X관린|Wooseok X Kuanlin) เป็นวงดนตรีดูโอชาวเกาหลีใต้ที่ก่อตั้งโดยคิวบ์เอนเตอร์เทนเมนต์ในปี พ.ศ. 2562 ประกอบด้วยอูซ็อกแห่งวงเพนตากอนและไล่ กวานหลินอดีตสมาชิกของวงวอนนาวัน เมื่อวันที่ 20 กุมภาพันธ์ พ.ศ. 2562 คิวบ์เอนเตอร์เทนเมนต์ได้ประกาศการก่อตั้งโปรเจ็กต์กลุ่มใหม่ที่มีไลร่วมกับอูซ็อก ทั้งคู่เดบิวต์เมื่อวันที่ 11 มีนาคมของปีเดียวกันด้วย 9801 โดยมีเพลงไตเติ้ลชื่อ "I'm a Star"
== ผลงานเพลง ==
=== อีพี ===
=== ซิงเกิล ===
== อ้างอิง ==
== แหล่งข้อมูลอื่น ==
กลุ่มดนตรีป็อปสัญชาติเกาหลีใต้
กลุ่มดนตรีจากโซล
ศิลปินสังกัดคิวบ์เอนเตอร์เทนเมนต์
กลุ่มดนตรีที่ก่อตั้งในปี พ.ศ. 2562
ภัณฑิรา พิพิธยากร

ภัณฑิรา พิพิธยากร (เกิด 4 มกราคม พ.ศ. 2543) ชื่อเล่น มินนี่ เป็นนักแสดงและนางแบบชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ เป็นที่รู้จักกันในบทบาท "เมษา" จากละครเรื่อง เจ้าสาวช่างยนต์ (2561)
==ประวัติ==
ภัณฑิรา พิพิธยากร  เกิดเมื่อวันที่ 4 มกราคม พ.ศ. 2543 เป็นนักแสดงและนางแบบชาวไทยเป็นบุตรสาวมีพี่น้องร่วมกัน 3 คน น้องชายคนกลางชื่อ วินเนอร์ และน้องสาวคนเล็กชื่อ แฟร์รี่ มีบิดาและมารดามีเชื้อสายไทยและสัญชาติไทยนับถือศาสนาพุทธที่จังหวัดสมุทรปราการ
===การศึกษา===
เขาจบการศึกษาระดับมัธยมศึกษาชั้นปีที่
6 ที่โรงเรียนราชวินิตบางแก้ว และปัจุบันเขากำลังศึกษาระดับปริญญาตรีคณะดิจิทัลมีเดียและศิลปะภาพยนตร์ มหาวิทยาลัยกรุงเทพ
===การทำงาน===
เขาเริ่มเข้าสู่วงการบันเทิงไทยจากเวทีการประกวด Young Model 2015 ได้รับรางวัลรองชนะเลิศอันดับ 3 ในปี 2559 ภายหลังเขาได้นามสัญญาในฐานะนักแสดงสังกัดสถานีโทรทัศน์สีกองทัพบกช่อง 7ในปี 2560 มีผลงานละครเรื่อง นางฟ้าเปื้อนฝุ่น, บาปบริสุทธิ์ Live และ เจ้าสาวช่างยนต์ เป็นต้นเขาได้มีโอกาสร่วมแสดงมิวสิกวิดีโอเพลงชิ้นแรกเพลง รักเธอให้น้อยลง ของระดับดาว ศรีระวงศ์ ปัจจุบันมีผลงานละครอีกมากมายและเขายังรับงานละครเรื่อยมา
ผลงานในปี 2562 เขามีผลงานภาพยนตร์เรื่องแรก แสงกระสือเป็นที่รู้จักกันในบทบาท สาย แสดงคู่กับ สพล อัศวมั่นคง และ โอบนิธิ วิวรรธนวรางค์ ภายหลังภาพยนตร์เรื่องนี้ถือได้ว่าประสบความสำเร็จและมีกำหนดเข้าฉายอย่างเป็นทางการในโรงภาพยนตร์ในวันที่ 14 มีนาคม พ.ศ. 2562
== ผลงาน ==
=== ละครโทรทัศน์ ===
=== ละครสั้น ===
(2560) ฟ้ามีตา ตอน คนหนังเหนียว (อากาศวันเสาร์ที่ 22 เมษายน พ.ศ. 2560)
(2560) ฟ้ามีตา ตอน แม่ค้าปากตลาด (ออกอากาศวันเสาร์ที่ 15 กรกฎาคม พ.ศ. 2560)
(2561) ฟ้ามีตา ตอน คนดีๆ อยู่ที่ไหน (อากาศวันเสาร์ที่ 18 สิงหาคม พ.ศ. 2561)
=== ภาพยนตร์ ===
=== มิวสิควีดีโอ ===
"รักเธอให้น้อยลง" - ระดับดาว ศรีระวงศ์
"ซ้ำเติม" - ระดับดาว ศรีระวงศ์
"ทนได้ทุกที่" - ระดับดาว ศรีระวงศ์
"PLAY" - ธนนท์ จำเริญ
"เธอเข้าใจหรือเปล่า" - ระดับดาว ศรีระวงศ์
"ในฐานะอะไรก็ได้" - SIRPOPPA feat.P-HOT
"หยุดได้แล้ว" - MEAN
=== เพลง ===
==อ้างอิง==
==แหล่งข้อมูลอื่น==
บุคคลจากโรงเรียนราชวินิตบางแก้ว
บุคคลจากคณะดิจิทัลมีเดียและศิลปะภาพยนตร์ มหาวิทยาลัยกรุงเทพ
นักแสดงหญิงชาวไทย
นักแสดงหญิงชาวไทยในศตวรรษที่ 21
พุทธศาสนิกชนชาวไทย
เถาวัลย์

เถาวัลย์ คือพืชเถาไม้เลื้อยก้านยาวหลากหลายชนิดซึ่งมีรากอยู่ในดิน ณ ระดับพื้น และใช้ต้นไม้หรือวิธีการอื่นใดเพื่อช่วยยกตัวสูงขึ้นตามแนวตั้งให้ถึงระดับเรือนยอดเพื่อให้ได้พื้นที่รับแสงอย่างเพียงพอในป่า
==อ้างอิง==
ถ
ถ
รอมีน แจวอดี

รอมีน แจวอดี (رامین جوادی; Ramin Djawadi; เกิดวันที่ 19 กรกฎาคม พ.ศ. 2517) เป็นนักประพันธ์ดนตรีประกอบชาวเยอรมันเชื้อสายอิหร่าน ดนตรีที่เขาประพันธ์ให้กับภาพยนตร์ มหาประลัยคนเกราะเหล็ก ของมาร์เวลใน พ.ศ. 2551 ได้รับการเสนอชื่อเข้าชิงรางวัลแกรมมี นอกจากนี้เขายังประพันธ์ดนตรีประกอบให้กับภาพยนตร์อื่น ๆ เช่น สงครามมหาเทพประจัญบาน, แปซิฟิค ริม สงครามอสูรเหล็ก, วอร์คราฟต์ กำเนิดศึกสองพิภพ, ย่นเวลาทะลุมิติ, สเล็นเดอร์แมน และภาพยนตร์ชุดทางโทรทัศน์ต่าง ๆ ซึ่งรวมถึง มหาศึกชิงบัลลังก์, แผนลับแหกคุกนรก, เพอร์ซันออฟอินทริสต์, แจ็ก ไรอัน และ เวสต์เวิลด์ แจวอดีได้รับรางวัลเอ็มมีจากผลงานการประพันธ์ในตอน "เดอะดรากอนแอนด์เดอะวุล์ฟ" ของภาพยนตร์ชุด มหาศึกชิงบัลลังก์ ฤดูกาลที่ 7
== อ้างอิง ==
บุคคลที่เกิดในปี พ.ศ. 2517
บุคคลที่ยังมีชีวิตอยู่
บุคคลจากดืสบวร์ค
ชาวเยอรมันเชื้อสายเปอร์เซีย
คีตกวีชาวเยอรมัน
นักดนตรีชาวเยอรมัน
นักประพันธ์ดนตรีประกอบภาพยนตร์
อะบูฮุร็อยเราะฮ์

อับดุรเราะห์มาน อิบน์ ศ็อคร์ อัดเดาซี อัซซะฮ์รอนี (عبد الرحمن بن صخر الدوسي الزهراني &lrm;; ค.ศ. 603–681) รู้จักกันในชื่อ อะบูฮุร็อยเราะฮ์ เป็นหนึ่งในเศาะฮาบะฮ์ (ผู้ติดตาม) ของศาสดามุฮัมมัด และเป็นที่รู้จักกันในนาม อะบูฮุร็อยเราะฮ์ "พ่อของแมว" ในบุคลิกของเขาที่ชอบเล่นกับแมว ตอนนี้ยังไม่มีใครรู้ว่าเขามีชื่อจริงว่าอะไร แต่ชื่อที่ถูกเรียกบ่อยที่สุดคือ อับดุลเราะห์มาน อิบน์ ศ็อคร์ (عبد الرحمن بن صخر) อะบูฮุร็อยเราะฮ์ใช้เวลาอยู่กับเศาะฮาบะฮ์ของมุฮัมมัดเป็นเวลา 2 ปี 3 เดือน และมีฮะดีษที่รายงานถึงเขามีอย่างน้อย 5,374 ฮะดีษ
==ชีวิตช่วงต้น==
อบูฮุร็อยเราะฮ์ ถือกำเนิดที่เยเมน และอาศัยอยู่กับเผ่าอาหรับบนูเดาส์ แต่พ่อของเขาเสียชีวิตก่อน จึงทำให้เขาต้องอยู่กับแม่ โดยที่เขาไม่มีญาติแม้แต่คนเดียว
=== ชื่อ ===
ชื่อของเขายังคงเป็นที่โต้แย้งในบรรดานักวิชาการมุสลิม ตัวอย่างชื่อเหล่านี้ ได้แก่ "อับดุลเราะฮ์มาน อิบน์ เซาะคร์", "อับด์ อิบน์ ฆุนัม","อับดุชชาม อิบน์ อามีร", "อับดุชชาม อิบน์ เซาะคร์", "'อามีร อิบน์ ฆุนัม", "ซิกิน อิบน์ ญาบิร", "ยะซีด อิบน์ อัล-อัซกอลานี", "บูรีร อิบน์ อัล-อัซรอเกาะฮ์" และ "ซะอีด อิบน์ อัล-ฮาริษ". และชื่อเกิดของเขายังคงเป็นที่โต้แย้งเช่นกัน ตัวอย่างเช่น "อับดุชชาม", "อับดุลลอฮ์", "ซิกิน", "'อามีร", "บูรีร", "อัมร์", "ซะอีด", "อับดุล ฆุนัม", "อับดุล ยะลีล" และ "อับดุล ฏิม".
==เสียชีวิต==
หลังจากศาสดามุฮัมมัดเสียชีวิตแล้ว เขาใช้ช่วงชีวิตที่เหลืออยู่ไปสอนฮะดีษในมะดีนะฮ์ แต่ต้องหยุดสอนแค่ชั่วคราว เพราะเขาเป็นผู้ว่าประจำอาระเบียตะวันออก (ปัจจุบันเรียกว่า "บะห์ร็อยน์") ในสมัยของอุมัร และเป็นผู้ว่าประจำเมืองมะดีนะฮ์ในสมัยรัฐเคาะลีฟะฮ์อุมัยยะฮ์ตอนต้น. อบูฮุร็อยเราะฮ์เสียชีวิตในปีค.ศ.681 (ฮ.ศ.59) ตอนอายุ 78 ปี ศพของเขาถูกฝังที่อัลบะกีอ์.
==อ้างอิง==
ผู้รายงานฮะดีษ
เศาะฮาบะฮ์
มุสลิมชาวอาหรับ
โช มี-ย็อน

โช มี-ย็อน (; เกิด 31 มกราคม ค.ศ. 1997) รู้จักกันในชื่อ มีย็อน เป็นนักร้อง นักแสดง พิธีกร นางแบบชาวเกาหลีใต้ เป็นสมาชิกเกิร์ลกรุป ไอเดิล และศิลปินเดี่ยว ภายใต้สังกัดคิวบ์เอนเตอร์เทนเมนต์ และเป็นผู้พากย์เสียง อาห์-ริ หนึ่งในตัวละครจากเกิร์ลกรุปเสมือน K/DA ของเกมลีกออฟเลเจนด์
==ประวัติ==
=== ชีวิตช่วงแรก ===
โช มีย็อน เกิดเมื่อวันที่ 31 มกราคม ค.ศ. 1997 มีย็อนเป็นบุตรคนเดียวในครอบครัว เธอมีความสนใจในการร้องเพลงตั้งแต่เธอยังเป็นเด็กซึ่งได้รับแรงบันดาลใจในการเล่นดนตรีจากพ่อ ทางครอบครัวจึงได้สนับสนุนให้มีย็อนเรียนรู้ทักษะทางด้านดนตรีต่างๆ เช่น ไวโอลิน กีตาร์ และเปียโน
ด้วยการสนับสนุนจากเพื่อนและครอบครัวมีย็อนเข้าออดิชันกับค่ายวายจีเอนเตอร์เทนเมนต์ในช่วงมัธยมต้น และเข้าเป็นเด็กฝึกหัดภายในค่ายวายจีเอนเตอร์เทนเมนต์เป็นเวลาห้าปี ซึ่งมีย็อนถูกคัดเลือกให้เป็นหนึ่งในสมาชิกเกิร์ลกรุปแบล็กพิงก์ในช่วงแรกแต่เธอได้ออกจากค่ายไปก่อนจึงยังไม่ได้เดบิวต์เป็นศิลปิน
มีย็อนยังคงแสวงหาความรู้ด้านดนตรีอย่างต่อเนื่องซึ่งเธอเข้าเรียนสถาบันดนตรีเพื่อเสริมสร้างทักษะการขับร้อง รวมถึงเรียนรู้ทักษะเกี่ยวกับการประพันธ์และผลิตเพลง
=== 2016–2018: ก่อนเปิดตัว ===
ในเดือนกุมภาพันธ์ ค.ศ. 2016 มีย็อนได้ออกจากค่ายวายจีเอนเตอร์เทนเมนต์ จากนั้นเธอกลายเป็นนักร้องอิสระ และปรากฏตัวในฐานะนักร้องสมทบกับ อิม ซึล-อง ที่ทัวร์แคนาดาในเดือนกันยายน ค.ศ. 2016 และในช่วงต้นปี ค.ศ. 2017 มีย็อนได้เข้าเป็นเด็กฝึกหัดภายในค่ายคิวบ์เอนเตอร์เทนเมนต์
=== 2018–ปัจจุบัน: ไอเดิลและการทำกิจกรรมเดี่ยว ===
หลังจากเป็นเด็กฝึกหัดรวมระยะเวลาได้แปดปี มีย็อนได้เปิดตัวอย่างเป็นทางการกับกลุ่มของเธอ ไอเดิล เมื่อวันที่ 2 พฤษภาคม ค.ศ. 2018 ด้วยมินิอัลบั้ม ไอแอม และซิงเกิลนำ "ลาทาทา"
ในวันที่ 26 ตุลาคม ค.ศ. 2018 มีข่าวว่ามีย็อนจะเข้าร่วมในงานแข่งขันชิงแชมป์โลก 2018 ของเกมลีกออฟเลเจนด์ พร้อมกับช็อน โซ-ย็อน, เมดิสัน เบียร์ และไจร่า เบินส์ โดยทั้งสี่คนได้ให้เสียงพากย์ตัวละครจากเกิร์ลกรุปเสมือน K/DA อีกด้วย
ในปีค.ศ. 2019 มีย็อนได้ร้องเพลงร่วมกับแฮงจูในเพลง 'Cart' ซึ่งเป็นโปรเจ็กซ์พิเศษของค่าย Amoeba Culture X Devine Channel
== ผลงาน ==
=== ผลงานเพลง ===
=== เอกซ์เทนเดดเพลย์ ===
=== ในฐานะนักร้องรับเชิญ ===
==อ้างอิง==
นักร้องป็อปหญิงชาวเกาหลีใต้
นักร้องเคป็อป
ศิลปินสังกัดคิวบ์เอนเตอร์เทนเมนต์
สมาชิกของไอเดิล
สมาชิกของเคดี/เอ
นักร้องหญิงชาวเกาหลีใต้ในศตวรรษที่ 21
ไอดอลหญิงชาวเกาหลีใต้
บุคคลจากอินช็อน
นักดนตรีจากอินช็อน
ตำบลระเว

ระเว เป็นตำบลหนึ่งตั้งอยู่ทางทิศเหนือของอำเภอพิบูลมังสาหาร จังหวัดอุบลราชธานี ห่างจากที่ว่าการอำเภอพิบูลมังสาหารประมาณ 8 กิโลเมตร บนถนนสายพิบูลฯ–ศรีเมืองใหม่ (ทางหลวงแผ่นดินหมายเลข 4030) อยู่ห่างจากศาลากลางจังหวัดอุบลราชธานีประมาณ 55 กิโลเมตร พื้นที่ทั้งตำบลอยู่ในความรับผิดชอบขององค์การบริหารส่วนตำบลระเว ซึ่งได้รับการยกฐานะจากสภาตำบลเป็นองค์การบริหารส่วนตำบลเมื่อวันที่ 23 กุมภาพันธ์ 2540 เป็นองค์การบริหารส่วนตำบลขนาดกลาง
== ภูมิศาสตร์ ==
ตำบลระเวมีอาณาเขตติดต่อกับตำบลข้างเคียงดังนี้
ทิศเหนือ ติดต่อกับเขตตำบลคำไหล ตำบลวาริน อำเภอศรีเมืองใหม่
ทิศตะวันออก ติดต่อกับเขตตำบลทรายมูล อำเภอพิบูลมังสาหาร
ทิศใต้ ติดต่อกับเขตตำบลโพธิ์ศรี ตำบลทรายมูล อำเภอพิบูลมังสาหาร
ทิศตะวันตก ติดต่อกับเขตตำบลสำโรง ตำบลตาลสุม อำเภอตาลสุม
ตำบลระเวมีพื้นที่ส่วนใหญ่เป็นที่ราบลุ่ม สภาพดินเป็นดินร่วนปนทราย เหมาะสำหรับการทำเกษตรในช่วงฤดูฝนและต้องปรับปรุงบำรุงดินด้วยปุ๋ยและอินทรียวัตถุเพื่อเพิ่มผลผลิตของเกษตรกร
== หมู่บ้าน ==
ตำบลระเวมีหมู่บ้านทั้งหมด 12 หมู่บ้าน ดังนี้
หมู่ที่ 1  บ้านนาแก
หมู่ที่ 2  บ้านระเวใต้
หมู่ที่ 3  บ้านระเวเหนือ
หมู่ที่ 4  บ้านนาจาน
หมู่ที่ 5  บ้านดอนหวาย
หมู่ที่ 6  บ้านคำจาน
หมู่ที่ 7  บ้านคำผ่าน
หมู่ที่ 8  บ้านระเวกลาง
หมู่ที่ 9  บ้านดอนกลาง
หมู่ที่ 10 บ้านนาจาน
หมู่ที่ 11 บ้านระเวใหม่
หมู่ที่ 12 ชุมชนสิบสอง
== สถานศึกษา ==
ศูนย์พัฒนาเด็กเล็กสังกัดองค์การบริหารส่วนตำบล จำนวน 4 ศูนย์ ได้แก่
* ศูนย์พัฒนาเด็กเล็กบ้านนาแก
* ศูนย์พัฒนาเด็กเล็กชุมชนระเว
* ศูนย์พัฒนาเด็กเล็กบ้านดอนกลาง
* ศูนย์พัฒนาเด็กเล็กบ้านคำผ่าน
== อ้างอิง ==
== แหล่งข้อมูลอื่น ==
เว็บไซต์องค์การบริหารส่วนตำบลระเว
ระเว
ระเว
อำเภอพิบูลมังสาหาร